'n Duur oomblik van nalatigheid | Alberton Record
‘n Duur oomblik van nalatigheid
Wees altyd bewus van wat jy doen en maak seker jy het jou geld in jou beursie voor jy enigiets anders doen. March 2, 2017 Graag wil ek ‘n “nalatige insident” met die RECORD se lesers deel en sodoende ander mense bewus maak van moontlike geldelike verlies.
Op Sondag, 26 Februarie, om 13:38 trek ek geld by ‘n ABSA ATM in Lemontree Centre, Alberton.
So sleutel ek my opsies in en onttrek R1 500. My bankkaart kom uit die ATM en ek sit dit terug en kies die ‘NO’ opsie vir ‘ n kwitansie.
Een van my ander kaarte val uit my beursie, ek tel dit op, sit dit terug in my beursie en druk dit vas met ‘n “kruis-skyfspeld” as voorsorg omdat ek alreeds kaarte uit my beursie verloor het.
Daardie oomblik van ‘distraction’ kos my R1 500 want ek maak my beursie toe, sit dit terug in my handsak en stap weg. Onbewustelik los ek die geld net daar in die ATM.
Ek hoop die persoon wat dit gekry het, is iemand wat dit werklik brood nodig gehad het en wat deur God’s genade na my by die ATM was.
My boodskap dus: Wees altyd bewus van wat jy doen en maak seker jy sluit die transaksie finaal af met die geld in jou beursie voor jy enigiets anders doen.
Sodoende sal jy nie duur betaal vir ‘n oomblik van ‘distraction’ soos wat ek oorgekom het.
Wees altyd bewus van dit wat om jou aangaan maar ook van dit wat jy doen.